Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Kun Jumala toimii elämässäsi, se muuttuu.
Jumalan tahto näkyy elämässäsi yhä enemmän.
Lopullinen muutos luomakunnassa on Jumalan valtakunta.
Se ilmestyy vaiheittain.
Ensimmäinen vaihe on tuhatvuotinen valtakunta.
Siellä Messias Jeshua, Jumalan Karitsa, Juudan jalopeura -
hallitsee tuhat vuotta pyhästä Jerusalemista käsin.
Tuhatvuotisen valtakunnan jälkeen tapahtuu tuomio, -
jonka jälkeen perustetaan lopullinen valtakunta, uusi Jerusalem.
Keskitymme siihen seuraavien viikkojen ajan.
Otetaan esille Ilmestyskirjan luku 21.
Jo luvun alussa kerrotaan tärkeää tietoa.
Meidän ei tarvitse hämmästellä sitä, -
koska Messias Jeshua kertoi tästä muutoksesta etukäteen.
Johannes sanoo Ilm. 21:1:ssä: -
"Ja minä näin uuden taivaan ja uuden maan; -
sillä ensimmäinen taivas ja ensimmäinen maa ovat kadonneet..."
Uusi taivas ja uusi maa merkitsevät jotain.
Kerron ensin, mitä eilen tapahtui.
Keskustelimme eräässä ryhmässä taivaasta.
Joku sanoi: "Siellä vietämme ikuisuuden." Mutta asia ei ole niin.
Sanassa luvataan uusi taivas ja uusi maa, -
koska entistä maata ja taivasta ei enää ole, vaan ne katoavat.
Puhutaan nyt uuden taivaan ja maan merkityksestä.
Messias opetti Toorasta Matt. 5:ssä.
Puhuessaan lopun ajoista Jesaja sanoo luvussa 2: -
"Siionista lähtee laki [Toora], Jerusalemista Herran sana."
Olemme oppineet, -
että kun Messias hallitsee Jerusalemista käsin tuhat vuotta, -
valtakunnan perustuslakina on Toora, Jumalan lait.
Hän hallitsee rautavaltikalla Tooran mukaan.
Hän lupaa meille Matt. 5:17:ssä: -
"Älkää luulko, että minä olen tullut lakia tai profeettoja kumoamaan.
Sillä totisesti minä sanon teille: kunnes taivas ja maa katoavat, -
ei laista katoa pieninkään kirjain, ei ainoakaan piirto, -
ennenkuin kaikki on tapahtunut."
Eli vasta uuden taivaan ja maan tultua -
Tooran merkitys katoaa.
Mutta vielä nyt Jumalan laeilla on merkitystä.
Uudessa Jerusalemissa tilanne muuttuu.
Koska syntyy uusi maa ja taivas, ei tarvita enää Tooraa.
Ilm. 21:1: "...eikä merta enää ole."
Olemme oppineet käsitteestä meri kaksi seikkaa.
Ilm. 12:sta alkaen -
puhutaan merestä useaan otteeseen.
Luvussa 13 opimme, että meri kuvaa epävakautta, -
koska se liikkuu jatkuvasti.
Eli meri kuvaa epävakautta.
Mutta uudessa Jerusalemissa kaikki on vakaata.
Kaikki siellä on täydellistä.
Kaikki siellä tapahtuu Jumalan täydellisen tahdon mukaan.
Eli merta ei enää ole.
Juutalaisuudessa meri kuvaa myös -
tuntemattoman pelkoa.
Ei ole enää merta, ei epävakautta eikä mitään syytä pelätä, -
koska Jumalan valtakunta on tullut täyteydessään.
Ilm. 21:2: -
"Ja pyhän kaupungin, uuden Jerusalemin, minä näin..."
Jumalan valtakunta on siis täydellisessä muodossaan -
nimeltään uusi Jerusalem.
Meidän tulisi käyttää Raamatun termejä.
Olin äskettäin Minneapolisin ja Saint Paulin kaksoiskaupungissa.
Siellä haastateltiin erästä johtajaa.
Hän käytti Jumalan valtakunnasta nimitystä uusi Palestiina.
Israelia ei kutsuta Raamatussa Palestiinaksi.
Jos uskomme Israelin Jumalaan -
ja Raamatun Sanan erehtymättömyyteen -
ja jos olemme Sanalle alamaisia, meidän tulisi käyttää sen termejä.
Termi Palestiina tulee samasta juuresta kuin sana filistealaiset.
He olivat Jumalan kansan ja kuningas Daavidin vihollisia.
Samoin Obadjan kirjassa puhutaan lopullisesta sodasta, -
joka tapahtuu ennen tuhatvuotista valtakuntaa -
Jaakobin ja Eesaun jälkeläisten välillä.
Eesaun jälkeläiset ovat nykyajan palestiinalaisia.
Eli meidän ei tulisi kutsua Israelia Palestiinaksi.
Syntyy siis uusi Jerusalem.
Nimi Jerusalem koostuu kahdesta heprean sanasta.
Jeru tulee sanasta lereshet, periä.
Salem tulee sanasta shalom, -
joka tarkoittaa Jumalan tahdon toteutumista, rauhaa.
Rauhan saamme vain Jumalan tahdon toteutuessa.
Eli Jumalan valtakunnan lopullisessa vaiheessa -
me, Jumalan kansa, perimme Jumalan tahdon toteutumisen.
Katsotaan sitten sanaa "uusi" termissä uusi Jerusalem.
Sana uusi liittyy Raamatussa Jumalan valtakuntaan.
Messias opettaa, että siellä vallitsee uusi todellisuus.
Kaikki on uutta.
Jae 2: "Ja pyhän kaupungin, uuden Jerusalemin, -
minä näin laskeutuvan alas taivaasta..."
Tuosta jakeesta minulle tulee mieleen eräs kohta Jaakobin kirjeestä: -
"Jokainen hyvä ja täydellinen lahja tulee ylhäältä, Jumalalta."
Uusi Jerusalem on lahja. Jumala antaa meille valtakunnan.
Saamme täydellisen lahjan, jota emme ole ansainneet.
Sana shalom viittaa myös täydellisyyteen.
Heprean sana täydellinen, mushlaam, tulee samasta juuresta kuin shalom.
Se tarkoittaa mm. eheyttämistä ja riittämättömän tekemistä riittäväksi.
Riittämättömän tekee riittäväksi Jumalan armo.
"Ja pyhän kaupungin, uuden Jerusalemin, -
minä näin laskeutuvan alas taivaasta Jumalan tyköä, -
valmistettuna niin kuin morsian, miehellensä kaunistettu."
Uudesta Jerusalemista käytetään siinä termiä morsian, -
koska uusi Jerusalem liittyy kiinteästi Jumalan kansaan eli morsiameen.
Messiashan sanoo Johanneksen evankeliumissa: -
"Menen valmistamaan teille sijaa."
Eli Messiaan valmistama valtakunta liittyy -
hänen kansaansa.
Valtakunta on valmistettu meille ja meidät Jumalalle -
kuten morsian yljälle.
Johannes jatkaa puhettaan jakeessa 3: -
"Ja minä kuulin suuren äänen valtaistuimelta sanovan..."
Joissakin käännöksissä puhutaan taivaasta, toisissa valtaistuimesta.
Otetaan jälleen esille käsitteen valtaistuin merkitys Ilmestyskirjassa.
Joissakin luvuissa se mainitaan jopa 12 kertaa.
Se on Ilmestyskirjan tärkeimpiä sanoja.
"Ja minä kuulin suuren äänen valtaistuimelta sanovan: -
'Katso, Jumalan maja ihmisten keskellä! -
Ja hän on asuva heidän keskellänsä..."
Jeshuaa ei ilmoiteta Ilmestyskirjassa niinkään Messiaana, Kuninkaana, -
Vapahtajana eikä Herrana, vaikka hän on kaikkea sitä.
Ilmestyskirja puhuu hänestä erityisesti Karitsana, -
usein teurastettuna Karitsana.
Karitsalla taas viitataan lunastukseen.
Ilm. 21:ssa kerrotaan -
lunastuksen perimmäisestä tarkoituksesta.
Lunastuksen tarkoitus on läheinen suhde Jumalaan.
Hasidi-rabbilta voitaisiin kysyä, -
mikä Jumalan perimmäinen tarkoitus on.
Jumalaltahan ei puutu mitään, eikä hän tarvitse mitään.
Rabbi vastaisi hepreaksi kysymykseen, mitä Jumala kaipaa: -
"Dira ba tahtonim." Se tarkoittaa -
asumusta alemmassa maailmassa, meidän maailmassamme
Eli Jumala kaipaa saada asua meidän lähellämme.
Jakeessa 3 suuri ääni sanoo valtaistuimelta: -
"'Katso, Jumalan maja ihmisten keskellä!
Ja hän on asuva heidän keskellänsä..."
Miten se voi tapahtua?
Jumalahan on pyhä ja täydellinen. Hän ei valehtele eikä tee pahaa.
Hänellä ei ole mitään yhteyttä syntiin. Miten hän voi asua syntisten parissa?
Jesajakin sanoi: -
"Voi minua, koska olen syntinen ja asun syntisten parissa."
Kun Jumala tulee keskellemme, me tuhoudumme.
Mutta ongelmaan on ratkaisu: lunastus.
Jakeen 3 lopusta löytyy -
lunastuksen rabbiininen määritelmä.
"...he ovat hänen kansansa, ja Jumala itse on oleva... heidän Jumalansa."
Se on lunastuksen tulos.
Lunastuksen kautta syntinen ihminen voi asua pyhän Jumalan kanssa.
Lunastuksessa meidät on ostettu. Meistä on maksettu hinta.
Hinnan maksoi Messias, teurastettu Karitsa.
Hepr. 9:ssä sanotaan: -
"Kristus... sai aikaan iankaikkisen lunastuksen."
Monissa raamatunkohdissa -
lunastus on määritelty näin: -
"Me olemme Jumalan kansa, ja hän on meidän Jumalamme."
Totuus lunastuksesta on kerrottu läpi Raamatun eri sanoin.
Hän on meidän Jumalamme, ja me olemme hänen kansansa.
Jakeessa 4 kerrotaan, -
miksi saamme innostua Jumalan valtakunnasta: -
"...ja hän on pyyhkivä pois kaikki kyyneleet heidän silmistänsä, -
eikä kuolemaa ole enää oleva..."
Ei enää surua eikä kuolemaa.
Kuolema liittyy syntiin.
Kun Sana sanoo, ettei ole kuolemaa, siinä tarkoitetaan, -
ettei ole myöskään enää syntiä.
"...eikä murhetta eikä parkua eikä kipua ole enää oleva..."
Ei ole enää kipua eikä itkua eikä muutakaan negatiivista.
Jakeen 4 loppu: "...sillä kaikki entinen on mennyt.'"
Entinen viittaa tähän aikaan ja maailmaan, -
jotka ovat syntiinlankeemuksen tahraamia.
Koska syntiä ei enää ole, ei ole enää myöskään kipua, surua tai kuolemaa.
Jae 5: "Ja valtaistuimella istuva sanoi: -
'Katso, uudeksi minä teen kaikki'."
Sanalla uusi viitataan Sanassa usein Jumalan valtakuntaan.
Syntyy uusi todellisuus, hepreaksi metsjut chadesha.
Sellaista emme kykene kuvittelemaan mielessämme.
Se on niin uutta ja erilaista.
Eli tulossa on suuri muutos.
On tulossa Jumalan valtakunta, -
joka on vanhurskas, pyhä ja täydellinen.
"Ja hän sanoi: 'Kirjoita, sillä nämä sanat ovat vakaat ja todet'.
Ja hän sanoi minulle: -
'Se on tapahtunut. Minä olen A ja O, alku ja loppu."
Tuo ajatus sanotaan täällä pari kertaa.
A:lla ja O:lla tarkoitetaan alfaa ja omegaa, -
kreikkalaisten aakkosten ensimmäistä ja viimeistä kirjainta.
Siinä tarkoitetaan koko Jumalan Sanaa.
Hän ilmoittaa itseään kirjaimin.
Hän sanoo: "Minä olen sitä, mistä koko luomakunta on kertonut."
Jumalan tunteminen ja ymmärtäminen on kaiken huipentuma.
"Olen ensimmäinen ja viimeinen, alku ja loppu."
Hänestä sanotaan tässä kuusi asiaa: -
Alfa ja omega, ensimmäinen ja viimeinen, alku ja loppu.
Kuusi seikkaa. Luku kuusi merkitsee Jumalan armoa ja laupeutta.
Vain Jumalan armosta kaikesta tulee uutta.
Vain Jumalan armosta hänen valtakunnastaan tulee totta.
Ja siitä tulee totta.
Epävarmaa on vain se, keitä siellä on.
Pääsemme sinne vain Jumalan armosta -
lunastuksen, Karitsan veren vuodatuksen kautta.
Siinä ihmisen ja Jumalan välinen suhde eheytyy.
Meistä tulee hänen kansansa ja hänestä meidän Jumalamme.
Jae 6: -
"Minä annan janoavalle elämän veden lähteestä lahjaksi."
Vesi merkitsee janon sammuttamista.
Janoon nääntyvä haluaa epätoivoisesti vettä.
Vain se sammuttaa janon.
Jumalan valtakunnassa sisimpämme jano sammuu.
Jumala itse on elävän veden lähde.
"Minä annan janoavalle elämän veden lähteestä lahjaksi." Se on ilmaista.
Miksi se on tärkeää?
Olemme sanoneet usein, että Ilmestyskirjassa lainataan -
jakeita, käsitteitä ja ilmaisuja VT:n profeettakirjoista.
Niin tapahtuu myös jakeen 6 lopussa, -
jossa puhutaan lahjana saatavasta elävästä vedestä.
Siitä puhutaan Jesaja 55:ssä, joka kannattaa lukea.
Siinä kerrotaan, miten voimme saada tarvitsemamme ilmaiseksi, -
koska Karitsa on maksanut hinnan.
Hän on ostanut sen meille.
Kaikki Jumalan siunaukset saamme ilmaiseksi.
Ne kestävät Jumalan valtakunnassa ikuisesti.
Jae 7: "Joka voittaa..."
Palataan Ilmestyskirjan lukuihin 2 ja 3.
Niissä kerrotaan seitsemästä hajallaan olevasta seurakunnasta.
Ne ovat levinneet laajalle, niin kuin Jumala haluaa.
Koko Ilmestyskirja kertoo siitä, -
miten voimme olla oikealla paikalla eli hänen tahdossaan ja valtakunnassaan
Hänen valtakuntansa keskiössä on hänen valtaistuimensa.
Puhumme siitä lisää myöhemmin uuden Jerusalemin yhteydessä.
Jumalan valtaistuin kuvaa hänen hallintovaltaansa.
Hän tahtoo meidän olevan hänen lähellään ja hänelle alamaisina.
Kaikkein turvallisinta ja siunatuinta on olla Jumalalle alamainen.
Jae 7: "Joka voittaa..."
Hän sanoo Vähä-Aasian seurakunnille: "Teidän tulee voittaa."
Hän puhuu siis uskoville. Jae 7: "Joka voittaa, on tämän perivä, -
ja minä olen oleva hänen Jumalansa..."
Siinä on jälleen lunastuksen määritelmä.
Siinä ei kuitenkaan puhuta perillisestä. Siinä sanotaan: -
"... minä olen oleva hänen Jumalansa, ja hän on oleva minun poikani."
Siinä ei sanotakaan "kansa" vaan "poika".
Sana "poika" tarkoittaa Raamatussa usein perillistä.
Emme ole Jumalan valtakunnassa pelkkiä palvelijoita -
vaan hänen lapsiaan, -
koska saamme periä kaikki hänen lupauksensa.
"Joka voittaa, on tämän perivä, -
ja minä olen oleva hänen Jumalansa, ja hän on oleva minun poikani.
Mutta pelkurien ja epäuskoisten..."
Uskon puute johtaa pelkoon.
Ihmiseltä puuttuu varmuus.
"Mutta pelkurien ja epäuskoisten ja saastaisten -
ja murhaajien ja huorintekijäin -
ja velhojen ja epäjumalanpalvelijain ja kaikkien valhettelijain osa..."
Se ei ole Jumalan valtakunnassa vaan -
"...siinä järvessä, joka tulta ja tulikiveä palaa; -
tämä on toinen kuolema.'"
Tästä puhuttiin Ilm. 20:n lopussa, -
jossa uskottomat heitettiin tuliseen järveen ikuisiksi ajoiksi.
He eivät ole osallisia Jumalan perinnöstä tai hyvyydestä.
He eivät saa kokea elämässään hänen läsnäoloaan.
He elävät ikuisuudessa kärsien sekä fyysisesti -
että mielessään, koska Jumala on poissa.
Meidät luotiin elämään yhteydessä Jumalaan.
Siksi meidät sijoitettiin Jumalan puutarhaan Eedeniin.
Ne, jotka torjuvat Karitsan työn, -
joutuvat elämään ikuisesti sekä hengellisessä että fyysisessä piinassa.
Jatkamme ensi viikolla Ilmestyskirjan lukua 21 eteenpäin.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen